a) Els sol·licitants poden presentar projectes per a cada una de les modalitats, amb un màxim de 3 sol·licituds, una per cada projecte, per a la modalitat b) de la base 1.1.
En el cas de les modalitats a) i c) de la base 1.1, poden presentar com a màxim una sol·licitud, amb un únic projecte, per a cada modalitat.
b) En cas d'activitats de formació (modalitat a ), aquesta ha de ser presencial.
Les activitats han de ser de pagament i s'han de fer en l'àmbit territorial de Catalunya.
c) En cas de nova creació, producció i presentació pública d'espectacles (modalitat b ), aquests s'han d'estrenar a Catalunya durant l'any natural de concessió de la subvenció i han de preveure un mínim de 5 representacions a Catalunya en un període màxim de 18 mesos després de la data de l'estrena.
En cas de projectes en residència, l'activitat s'ha de fer en l'àmbit territorial de Catalunya, sense necessitat de preveure un mínim de representacions.
d) En cas d'exhibició d'espectacles (modalitat c ), fer un mínim de 5 representacions a Catalunya, durant l'any natural de concessió de la subvenció, del conjunt d'aquests espectacles.
a) Pel que fa a la modalitat a), les despeses generades per l'organització d'activitats de formació per a professionals en format de seminaris, jornades, tallers, cursos, etc. Se n'exclouen la formació reglada i les activitats impulsades per centres o escoles artístiques.
b) Pel que fa a la modalitat b), les despeses de creació, producció i estrena d'un espectacle de circ (assajos, disseny d'escenografia, llums, vestuari, residències, etc.).
Es pot imputar despesa feta des de l'1 de setembre de l'any anterior al de la subvenció, sempre i quan aquesta sigui despesa directa de la producció per la qual es sol·licita subvenció.
Així mateix la despesa ha d'ésser de, com a màxim, el mes posterior a la data d'estrena de la producció esmentada.
c) Pel que fa a la modalitat c), les despeses generades per l'exhibició d'espectacles: gires d'espectacles, de caràcter nacional i internacional, d'una mateixa producció o d'un repertori.
En el cas de coproduccions, la subvenció es refereix exclusivament a la part coproduïda pel sol·licitant.
En el cas de la modalitat a, b i c s'accepten les contribucions en espècie com a part del cost del projecte d'acord amb la base general 6.3.
Per a la modalitat b) només s'acceptaran factures emeses, a tot estirar, durant el mes posterior a la data d'estrena de la producció.
a) L'interès cultural i artístic del projecte (fins a 4 punts):
a.1) Trajectòria professional del sol·licitant i dels integrants de l'equip artístic, tècnic o formatiu inclòs en la proposta (fins a 1 punt).
Experiència dels responsables de l'execució i gestió del projecte (fins a 0,5 punts).
Evolució qualitativa i singularitat dels projectes i activitats duts a terme pels responsables de l'execució i gestió del projecte amb anterioritat (fins a 0,5 punts).
a.2) Grau d'interès del projecte i del seu desenvolupament (fins a 1 punt):
Rellevància i grau d'interès del projecte: fins a 0,5 punts.
Coherència en el seu desenvolupament: fins a 0,5 punts.
a.3) Aportació significativa de continguts al context artístic o formatiu (fins a 1 punt).
Als efectes d'aquestes bases, s'entén per autor català el que resideix a Catalunya, i, en cas d' autors difunts, els que van néixer o van residir la major part de la seva vida a Catalunya
- Contribució a la creació, generació i fidelització de públics o al foment de l'especialització del professional en el cas de la formació (fins a 1 punt).
- Valoració del pla d'explotació del projecte (fins a 0,5 punts).
- Capacitat d'internacionalització (0,5 punts).
c) Viabilitat del projecte i qualitat de la gestió (fins a 4 punts ):
- Adequació del pressupost als recursos necessaris per portar a terme el projecte (fins a 1 punt).
- Grau d'especialització professional dels equips artístics i tècnics participants (fins a 1 punt).
- Honoraris adequats dels artistes i professionals implicats (fins a 1 punt).
- Grau de finançament previst al marge de l'ajut de l'Oficina de Suport a la Iniciativa Cultural (fins a 1 punt).
La puntuació d'1 punt s'atorga al projecte que ha sol·licitat menys finançament a l'OSIC, i la resta es ponderen a partir d'aquesta.
a) Repercussió important de l'activitat en una zona del territori català on és poc habitual fer aquest tipus d'iniciatives o treball de proximitat amb l'entorn i el teixit associatiu local (fins a 0,5 punts).
b) Projectes de creació i producció que es duen a terme en residència en espais de creació (0,5 punts).
En cap cas no es considera un projecte en residència quan aquest es dugui a terme en un equipament de titularitat de l'entitat sol·licitant de la subvenció, només a l'efecte d'aquest criteri.
c) Projectes que tinguin per objectiu impulsar programes de suport a la creació a través d'una oferta de residències artístiques (1 punt).
d) Projectes presentats per creadors emergents, entesos com el primer projecte professional que promogui un creador (0,5 punts).
e) Accions d'inclusió social o activitats adreçades als col·lectius més vulnerables o amb risc d'exclusió social (0,5 punts).
f) Projectes que afavoreixin l'accessibilitat, d'acord amb la Llei 13/2014, del 30 d'octubre, d'accessibilitat, en els àmbit artístics als quals es dirigeix el projecte (0,5 punts).
g) Projectes en què l'equip artístic, tècnic o formatiu està format majoritàriament per dones (0,5 punts).
h) Espectacles coproduïts per (0,5 punts):
h.1) Equipaments públics d'arts escèniques, festivals públics o residències en centres de creació públics amb suport de l'Oficina de Suport a la Iniciativa Cultural.
h.2) Els cinc mercats següents: Fira Tàrrega, la Mostra d'Igualada – Fira de Teatre Infantil i Juvenil, Trapezi de Reus – Fira del Circ de Catalunya, Festival Sismògraf i Fira Mediterrània de Manresa.
Per optar a les subvencions, les sol·licituds han d'obtenir una puntuació mínima de 6 punts en el conjunt dels criteris generals.
A aquesta puntuació s'ha de sumar la puntuació obtinguda amb els criteris addicionals.
Els sol·licitants proposats tindran 10 dies hàbils, a comptar a partir de l'endemà de la publicació de la proposta provisional, per presentar la documentació següent:
a) El document d'acceptació de la subvenció.
b) En el cas de la modalitat b), certificació emesa per l'entitat programadora de la data i el lloc on s'estrenarà de la producció.
c) En el cas de residència, còpia del document subscrit amb el responsable de l'equipament col·laborador en què s'especifiquen els acords assumits per ambdues parts.